hotchpotch/miracl-hf-unified huggingface dataset:
Ian Duncan
Ian Duncan (alizaliwa mnamo 23 Juni 1961) ni mmoja ya madereva wa rally ambao wamefanikiwa sana nchini Kenya. Alikuwa bingwa wa Rally nchini Kenya mara tano (1987, 1988, 1989, 1991 na 2000), na alifanikiwa kupata ushindi wa "outright" katika michuano wa magari ya Rally wa Dunia aliposhinda shindano la 42 la Trustbank Safari Rally mwaka wa 1994. Hii ilikuwa moja kati ya tamati zake za nafasi kumi za kwanza mfululizo katika tukio hilo kuanzia mwaka wa 1990 hadi mwaka wa 1996, licha ya kiwango chake cha sifa mbaya.
Ian alilelewa katika shamba ya wazazi wake katika sehemu ya Limuru. Ladha yake ya kwanza ya kuendesha gari ilitokea wakati alikuwa na umri wa miaka karibu kumi, huku akimsaidia mama yake wakati alikwama katika barabara za shamba wakati wa mvua. Alihudhuria Shule ya Upili ya St Mary's, kwani nia yake zaidi ilikuwa katika kutengeneza magari na pikipiki. Pia alishiriki katika Motocross na kushinda taji la 125cc la kitaifa miaka ya 1979 na 1980. Alishiriki katika Safari Rally kwa mara ya kwanza mwaka wa 1983 huku akiliendeaha gari la Nissan Pick-Up huku naibu dereva wake akiwa Gavin Bennett, na alimaliza katika nafasi ya tisa na huku akipata ushindi wa darasa na kupata usikivu wa watu rally.
Ushindi wake wa kwanza wa kitaifa wa Rally ulikuwa katika mji wa Nakuru mwaka wa 1987 wakati alikuwa anaendesha gari ya aina ya Toyota Celica Cam Twin Turbo huku naibu dereva wake akiwa Ian Munro. Duncan alishinda mchuano wake wa kwanza wa kitaifa mwaka huo huo kwani alishinda mashindano mengi. Alishinda tuzo la mwendesha motokaa wa mwaka wa kitaifa mwaka wa 1987.
Alishiriki kwa kutumia Group A Subaru Legacy na Toyota Celica Turbo 4WD katika miaka ya 1990. Mbali na Safari Rally, alishiriki katika mikutano ya kampeni za WRC mara chache tu. Tokeo lake bora lilikuwa kumaliza katika nafasi ya 8 kwa jumla na kushinda darasala kundi N katika shindano la safari rally la Acropolis Rally mwaka wa 1990 nchini Ugiriki huku naibu dereva wake akiwa Yvonne Mehta (mke wa Shekhar Mehta).
Baadaye alianza kuendesha gari la aina ya Toyota Hilux ambalo lilikuwa na injini ya lita 4.5 na alilitumia katika mchuano wa rally wa kitaifa wa Kenya (Kenya National Rally Championship (KNRC)). Mnamo Novemba mwaka wa 2006 Duncan alishinda Guru Nanak Rally na kuwa dereva wa kwanza kushinda taji la KNRC kwa mara ya kumi. Alipewa adhabu ya asilimia nne ya muda kwa sababu hakuwa ameliandikisha gari lake. Aliendeleza rekodi yake mwaka wa 2007 na kwa mara nyingine tena akashinda Guru Nanak Rally.
Duncan ameshinda tukio la Rhino Charge off-road katika miaka ya 1998, 2006 na 2007. Ameshiriki katika mashindano ya pikipiki. Mnamo mwaka wa 2003, alichukua nafasi ya pili katika Kenya Enduro, Motocross na vilevile Michuano ya rally .
Alitumia gari lake mpya, Nissan Patrol Pick-up, mnamo Oktoba mwaka wa 2008. Mwaka wa 2008 pia alishinda mchuano wa kitaifa wa autocross. Mnamo mwaka wa 2009, miaka 15 baada ya kushinda Safari Rally halisi, Duncan alishinda Safari classic rally huku akiliendesha gari la mwaka wa 1967 la Ford Mustang huku naibu dereva wake akiwa naibu dereva wake wa sasa, Amaar Slatch. Bingwa mtetezi Bjørn Waldegård alimaliza katika nafasi ya pili.
Jimbo la Uchaguzi la Changamwe
Jimbo la Uchaguzi la Changamwe ni mojawapo ya Majimbo 210 ya Uchaguzi nchini Kenya. Jimbo hjili linapatikana katika Kaunti ya Mombasa, likiwa miongoni mwa majimbo manne ya kaunti hiyo. Jimbo hili lina wodi nane na zote huchagua madiwani kwa baraza la munisipali ya Mombasa.
Jimbo hili lilianzishwa wakati wa Uchaguzi wa 1969.
Jimbo la Uchaguzi la Gatanga
Gatanga ni mojawapo ya Majimbo ya Uchaguzi ya Kenya. Jimbo hili linapatikana katika Mkoa wa Kati na ni moja kati ya majimbo manne ya Uchaguzi yaliyo katika Wilaya ya Thika. Lina wodi saba ambazo zote zimo katika baraza la County la Thika.
Jimbo hili lilianzishwa wakati wa uvhaguzi mkuu wa 1988 kutokana na kugawanwa kwa jimbo kuu la Kandara kutengeneza majimbo mawili.
Jimbo hili lina tarafa mbili za utawala: Gatanga na Kakuzi, ambayo ilianzishwa mnamo 2002.
Jimbo la Uchaguzi la Gatundu Kaskazini
Jimbo la Uchaguzi la Gatundu Kaskazini ni mojawapo ya Majimbo 210 ya Uchaguzi nchini Kenya. Jimbo hili linapatikana katika mkoa wa Kati wa Kenya, na ni moja kati ya majimbo manne ya uchaguzi katika Wilaya ya Thika.
Lina wodi nne ambazo zote zinatawalwa na baraza la Thika County.
JImbo hili lilianzishwa wakati wa Uchaguzi wa 1997 kutokana na kugawanwa kwa jimbo kuu la uxhaguzi la Gatundu.
Jimbo la Uchaguzi la Gatundu Kusini
Jimbo la Uchaguzi la Gatundu Kusini ni mojawapo ya Majimbo 210 ya Kenya. Jimbo hili ni moja kati ya Majimbo manne katika Wilaya ya Thika mkoani Kati mwa nchi ya Kenya. 
Lina wodi nne zote zikiwemo chini ya Baraza la Thika County.
Jimbo hili lilianzishwa wakati wa uchaguzi wa 1997. Awali lilikuwa sehemu ya jimbo kuu la Gatundu.
Mbunge wa sasa wa Jimbo la Gatundu Kusini ni Uhuru Kenyatta, Mwanasiasa maarufu wa Kenya na mwana wa Rais wa kwanza wa Kenya, Mzee Jomo Kenyatta.
Jimbo la Uchaguzi la Githunguri
Jimbo la Uchaguzi la Githunguri ni moja ya Majimbo 210 ya Uchaguzi nchini Kenya. Ni moja kati ya majimbo matano ya Wilaya ya Kiambu katika Mkoa wa Kati wa Kenya. Eneo zima la jimbo hili liko chini ya Baraza la Kiambu County.
Jimbo hili lilianzishwa kwa Uchaguzi Mkuu wa 1963 wakati Kenya ilipata uhuru.
Jimbo la Uchaguzi la Kangundo
Jimbo la Uchaguzi la Kangundo ni mojawapo ya Majimbo 210 ya Uchaguzi nchini Kenya. Mi moja kati ya Majimbo sita ya wilaya ya Kitui na lina wodi sita, zote zikiwachagua madiwani kwa baraza la mji wa Kangundo.
Jimbo hili lilianzishwa wakati wa uchaguzi Mkuu wa 1969. Mbunge wake wa kwanza alikuwa Paul Ngei.
Jimbo la Uchaguzi la Kathiani
Jimbo la Uchaguzi la Kathiani ni mojawapo ya Majimbo 210 ya Uchaguzi nchini Kenya. Jimbo hili ni moja ya majimbo sita ya Wilaya ya Machakos mkoani Mashariki mwa Kenya.
Jimbo hili lilianzishwa wakati wa uchaguzi mkuu wa 1988. Mbunge wake wa Kwanza alikuwa Laban Maingi Kitele.
Jimbo la Uchaguzi la Kiambaa
Jimbo la Uchaguzi la Kiambaa ni mojawapo ya Majimbo 210 nchini Kenya. Ni moja kati ya Majimbo 5 katika Wilaya ya Kiambu.
Jimbo hili lilianzishwa wakati wa Uchaguzi Mkuu wa 1963.
Jimbo la Uchaguzi la Kikuyu
Jimbo la Uchaguzi la Kikuyu ni mojawapo ya majimbo 210 ya uchaguzi nchini Kenya. Linapatikana katika Wilaya ya Kiambu mkoani Kati miongoni mwa majimbo matano ya wilaya hiyo.
Jimbo hili lilianzishwa wakati wa Uchaguzi Mkuu wa 1988. Kuanzia uchaguzi wa 1988 hadi ule wa 2002, jimbo hili lilikuwa likijulikana kama Jimbo la Uchaguzi la Kabete.
Jimbo la Uchaguzi la Kisauni
Jimbo la Uchaguzi la Kisauni ni moja kati ya Majimbo 210 ya uchaguzi Nchini Kenya. Jimbo hili linapatikana katika Kaunti ya Mombasa, miongoni mwa majimbo manne katika kaunti hiyo. Lina wodi nane, zote zikiwachagua madiwani kwa baraza la Munisipali ya Mombasa.
Jimbo hili lilianzishwa wakati wa uchaguzi Mkuu wa 1988 huku mbunge wake wa kwanza akiwa Said Hemed Said. Wa chama cha KANU, wakati Kenya ilikuwa na mfumo wa chama kimoja.
Jimbo la Uchaguzi la Kitui Kusini
Jimbo la Uchaguzi la Kitui Kusini ni mojawapo ya Majimbo 210 ya uchaguzi nchini Kenya. Ni moja kati ya majimbo manne ya Wilaya ya Kitui, Mkoani Mashariki nchini Kenya. Lina wodi sita, zote zikichagua madiwani kwa baraza la Kitui County.
Jimbo hili lilianzishwa wakati wa uchaguzi Mkuu wa 1963, ambao ulikuwa wa kwanza kwa Jamhuri ya Kenya. Wakati wa Uchaguzi mkuu wa 1988 na 1992, Jimbo la uchaguzi la Mutomo.
Jimbo la Uchaguzi la Kitui Magharibi
Jimbo la Uchaguzi la Kitui Magharibi ni mojawapo ya majimbo 210 ya Kenya. Jimbo hili ni miongoni mwa mjimbo manne ya Wilaya ya Kitui mkoani Mashariki mwa Kenya.
Jimbo hili lilianzishwa wakati wa Uchaguzi mkuu wa pili wa Kenya mnamo 1966.
Jimbo la Uchaguzi la Kitui ya Kati
Jimbo la Uchaguzi la Kitui ya Kati ni mojawapo ya Majimbo 210 ya uchaguzi nchini Kenya. Ni moja kati ya Majimbo manne ya Wilaya ya Kitui mkoani Mashariki.
Jimbo hili lilianzishwa wakati wa Uchaguzi Mkuu wa 1963, huku mbunge wake wa kwanza akiwa Eliud Ngala Mwendwa.
Jimbo la Uchaguzi la Lamu Magharibi
JImbo la Uchaguzi la Lamu Magharibi ni moja kati ya Majimbo 210 ya uchaguzi nchini Kenya. Linapatikana katika Wilaya ya Lamu, huku likiwa moja kati ya majimbo mawili ya Uchaguzi katika wilaya hiyo ya Mkoa wa Pwani. JImbo hili lina wodi 11, zote zikichagua madiwani kwa baraza la Lamu county.
JImbo la Lamu Magharibi lilianza wakati wa uchaguzi mkuu wa 1966, huku mbunge wake wa kwanza akiwa Abu Somo.
Jimbo la Uchaguzi la Lari
Jimbo la Uchaguzi la Lari ni mojawapo ya Majimbo 210 ya Uchaguzi nchini Kenya. Jimbo hili linapatikana katika Wilaya ya Kiambu miongoni mwa majimbo matano katika wilaya hiyo iliyo katika Mkoa wa Kati wa Kenya. Jimbo hili lina wodi sita ambazo huwachagua madiwani kwa Baraza la Kiambu County.
Jimbo la Lari lilianzishwa wakati wa uchaguzi mkuu wa 1966, uchaguzi wa pili wa Taifa huru la Kenya. Mbunge wake wa kwanza alikuwa J. M. Koinange.
Jimbo la Uchaguzi la Likoni
Jimbo la Uchaguzi la Likoni ni mojawapo ya majimbo ya Uchaguzi ya Kenya. Jimbo hili linapatikana katika Kaunti ya Mombasa nchini Kenya, miongoni mwa maimbo manne ya wilaya hiyo. Lina wodi nne, zote zikiwachagua madiwani kwa baraza la munisipali ya Mombasa.
Jimbo hili lilianzishwa wakati wa Uchaguzi mkuu wa 1988. Mbunge wake wa kwanza alikuwa Abdulkadir Abdalla Mwidau.
Jimbo la Uchaguzi la Limuru
Jimbo la Uchaguzi la Limuru ni mojawapo ya Majimbo 210 ya uchaguzi nchini Kenya. Ni moja kati ya majimbo matano yaliyo katika Wilaya ya Kiambu.
Jimbo hili lilianzishwa mnamo uchaguzi Mkuu wa 1963, mwaka ambapo Kenya ilipata uhuru. Mbunge wake wa kwanza alikuwa James Samuel Gichuru.
Jimbo la Uchaguzi la Malindi
Jimbo la Uchaguzi la Malindi ni mojawapo ya Majimbo 210 ya uuchaguzi nchini Kenya. Ni moja kati ya Majimbo mawili katika Wilaya ya Malindi ya Mkoa wa Pwani nchini Kenya.
JImbo hili lilianzishwa wakati wa uchaguzi wa 1963, ambaop ulikuwa uchaguzi wa kwanza wa Jamhuri ya Kenya.
Jimbo la Uchaguzi la Msambweni
Jimbo la Uchaguzi la Msambweni ni moja kati ya Majimbo 210 ya Uchaguzi nchini Kenya. JImbo hili linapatikana katika Wilaya ya Kwale katika Mkoa wa Pwani wa Kenya, miongoni mwa majimbo matatu katika Wilaya hiyo. Jimbo la Msambweni lina wodi kumi, zote zikichagua madiwani kwa baraza la Kwale County.
Jimbo hili lilianzishwa wakati wa uchaguzi mkuu wa 1988, huku mbunge wake wa kwanza akiwa Kassim Bakari Mwamzandi.
Jimbo la Uchaguzi la Mutito
Jimbo la Uchaguzi la Mutito ni mojawapo ya Majimbo 210 ya Uchaguzi nchini Kenya. Jimbo hili ambalo ni miongoni mwa majimbo manne katika Wilaya ya Kitui, lina wodi saba, zote zikiwachagua madiwani kwa baraza la Kitui County.
Jimbo la Mutito lilianzishwa wakati wa uchaguzi Mkuu wa 1988, huku mbunge wake wa kwanza akiwa Ezekiel Mwikya Mweu.
Mkoa wa Kati (maana)
Mkoa wa Kati:
Afro
Afro, wakati mwingine hufupishwa kuwa "kurudi", ni staili ya nywele ambayo nywele inaenea kutoka kwa kichwa kama kiwanja cha mwezi, wingu au mpira.
Nyakati za 1860s, fesheni sawa na hii afro ilivaliwa na Vipusa wa Circassian, wakati mwingine wanajulikana kama wasichana ambao wana nywele inayokaa kama "Moss", walionyeshwa katika vivutio vya maonyesho humo Marekani na PT Barnum na wengine. Hawa wanawake walikuwa wanadaiwa kuwa watu wanaotoka Circassian Caucasus kanda ya Kaskazini, na walikuwa wakiuzwa kwa watazamaji weupe waliopendekezwa na " Mashariki ajinabi."
Mike Okoth Origi
Michael "Mike" Okoth Origi (alizaliwa mnamo 16 Novemba 1967) ni mchezaji wa kandanda kutoka nchi ya Kenya. Wakati mwingi wa wasifu wake, alisakata kabumbu ya utaalamu nchini Ubelgiji.
Origi alianza wasifu wake kwa kuvichezea vilabu vya Shabana na "Kenya Breweries" (sasa Tusker FC) nchini Kenya. Mnamo mwaka wa 1992 alihamia klabu iliyoko nchini Omani inayojulikana kama Boshar FC na miezi mitatu baadaye akahamia klabu ya KV Oostende nchini Ubelgiji. Msimu wake uliyokuwa na mafanikio zaidi ulikuwa ule wa 1998/1999, wakati klabu yake ya Racing Genk ilishinda taji la ligi ya Jupiler ambayo ni ligi ya divisheni ya kwanza ya Ubelgiji. Mnamo mwaka wa 2006, akiwa na umri wa miaka 38, akiwa bado hodari, alikuwa anasakata kabumbu katika ligi lakini ya divisheni ya chini.
Origi alikuwa mchezaji wa mara kwa mara ya wa timu ya kandanda ya kitaifa ya Kenya na alicheza katika Kombe la Mataifa ya Afrika mara tatu (1990, 1992 na 2004).
Mike Origi alikuwa anajulikana nchini Ubelgiji kwa kuwa mwanakandanda mwungwana , kamwe hakulalamika, kamwe hakupinga uamuzi wa refari na kamwe hakumpa jeraha mpinzani wake. Miongoni mwa mashabiki alikuwa anajulikana kwa kuwa urafiki wake na hali yake ya kuwa mtu wa 'kawaida'.Kakake Austin Oduor Origi pia alikuwa mchezaji kandanda na aliichezwa klabu ya Gör Mahia, huku ndugu yake mwingine Gerald Origi aliamua kucheza katika safu ya ulinzi katika klabu ya Kenya Breweries (sasa Tusker FC) katikati ya miaka ya 1990. Kakake mwingine, Anthony Origi pia alikuwa mchezaji wa safu ya ulinzi katika klabu ya Tusker. Mwananwe Austin, Arnold Origi Otieno ni mlinda lango na alikuwa mlinda lango wa kitambo wa Tusker F.C. kabla ya kujiunga na klabu ya Ulaya. Arnold pia ni mlinda lango wa timu ya kandanda ya kitaifa ya Kenya.
The O.C.
The O.C. ni kipindi cha Marekani kilichohusu maisha ya vijana iliyoonyeshwa kuanzia 5 Agosti 2003 hadi 22 Februari 2007 kwenye Stesheni ya Fox Broadcasting Company. Kipindi hiki, kilichobuniwa na Josh Schwartz, kinahusu maisha ya kundi la vijana na familia zao wanapoishi mtaani Newport Beach kwenye mji wa Orange County, California.
"The O.C." imeonyeshwa kwenye zaidi ya nchi 50 kote duniani na ilikuwa mojawapo ya vipindi maarufu mnamo 2003. "The O.C." ilivutia watazamaji milioni 9.7 katika msimu wake wa kwanza, lakini watazamaji walianza kupungua katika misimu iliyofuatia.
Msimu wa kwanza ulianza saa tatu jioni mnamo 5 Agosti 2003 kwenye stesheni ya "Fox" nchini Marekani. Pia, ilionyeshwa nchini Canada kwenye stesheni ya "CTV".
Nchini Uingereza, kipindi cha kwanza kilianza mnamo 7 Machi 2004 saa tatu usiku kwenye stesheni ya "Channel 4".
Nchini New Zealand, kipindi hiki kilionyeshwa kwenye stesheni ya "TG4".
Nchini Afrika Kusini, ilianza 1 Aprili 2004 kwenye stesheni ya "Go".
Maduka ya United Cigar Stores
United Cigar Stores ilikuwa mtandao mkubwa kabisa wa maduka ya sigara huko Marekani. Ingawa mwanzoni maduka haya yalikuwa ya kuuza sigara tu,walianza kuuza bidhaa nyingine mbalimbali,kama saa za aina ya Mickey Mouse na viatu.
Mtandao huu wa maduka ulianzishwa katika mwaka wa 1901. Ingawa wengi walikana,mnyororo huu uliwakilisha maslahi ya kampuni ya Consolidated Tobacco Company, hii ilikuwa shirika la tumbaku lililosimamia kampuni zingine za tumbaku kama American Tobacco Company na zinginezo. Mnamo Septemba 1903, mkataba uliundwa na washindani wa mnyororo huo na huu ukafanya mnyororo huo kutokuwa na upinzani au ushindani wowote katika biashara yao. Ulipofika mwaka wa 1926,mnyororo huo ulikuwa na maduka takriban 3000 ya rejareja.
Kampuni hii iliongozwa na Whelan-Schulte lakini usimamizi ukaenda kwa George Kenan na Frederick Morrow katika mwezi wa Agosti 1929. Kampuni hii pia ilikuwa imejihusisha katika biashara ya mali isiyohamishika. Shida za kiuchumi zilipopata Marekani katika miaka ya 1929 na mwanzoni mwa miaka ya 1930, sehemu ya mali isiyohamishika ilileta hasara kubwa. Hivyo basi, katika mwezi wa Septemba 1932 kampuni yenyewe ikatangaza kuwa haina pesa. Kabla ya kuwa fukara, kampuni hii ilikuwa na maduka 975 ya sigara na maduka 219 ya dawa, lakini mali yake nyingi ilikuwa mali isiyohamishika.
Mtandao ulinawiri tena ukawa umefungua maduka 1300 kabla ya mwaka wa 1951 kuisha.
United Cigar Stores ikawa sehemu ya Shirika la United Cigar-Whelan Stores lililobadilika likawa Shirika la United Whelan:katika miaka ya 1960 iliungana na Shirika la Perfect Film & Chemical,kampuni ya kusindika filamu na kuuza dawa na vitamini. Perfect Film & Chemical ilibadilisha jina ikawa Cadence Industries katika mwaka wa 1973.
Labda sehemu yake maaarufu kabisa ni Marvel Comics, ilimiliki Marvel tangu 1968 hadi 1986.
Orodha ya Marais wa Rhodesia
Ukurasa huu una orodha ya maafisa walioendesha serikali ya Rhodesia ya kutoka Rhodesia 1965-1970, na pia Marais wa Rhodesia kutoka 1970-1979.
Dubai Marina
Dubai Marina ni eneo lililo mjini Dubai, ambao sasa unaitwa 'new Dubai'. Iko kwenye Interchange 5 karibu na "Dubai Internet City" na "Dubai Media City". Upande mmoja wa eneo hili limemalizika kujengwa. Dubai Marina limebuniwa na kujengwa kama Concord Pacific Place iliyo kwenye False Creek mjini Vancouver, BC, nchini Canada. 
'Marina' yote imejengwa na kampuni ya ujenzi ya "Emaar Properties" iliyopo mjini Dubai. Sehemu ya kwanza ya Dubai Marina ipo kwenye ardhi ya eka 25 - ambapo kuna ghorofa sita za nyumba (Dubai Marina Towers) na majumba 64 ya anasa zilizo na mabustani kwenye dari zao. Ghorofa tatu kati ya hizo zimepewa majina kutokana na almasi: Al Mass, Fairooz na Murjan na ghorofa zingine tatu zimeitwa majina ya manukato ya Kiarabu: Mesk, Anbar na Al Yass.
Sehemu ya pili ya Dubai Marina ina takriban ghorofa 200 zikiwemo Al Majeera Towers na Al Sahab twin towers. Marina nyingine iliyojengwa duniani ni Marina del Rey mjini California, Marekani.
Ghorofa ndefu kabisa ni kama "Pentominium", "Ocean Heights", "Damac Heights", "Princess Tower", "Marina 101", "Marina 106", "Elite Residence", na "23 Marina".
Gör Mahia
Gör Mahia ni klabu ya kandanda yenye makao yake katika mji mkuu wa Nairobi nchini Kenya. Ni mmojawapo wa vilabu viwili maarufu zaidi nchini katika kandanda ya vilabu nchini Kenya (klabu nyingine maarufu na mpinzani wake wa jadi ni AFC Leopards). Gör Mahia imeshinda Ligi ya Kenya mara 11 na Kombe la Kenya mara nane. Gör Mahia ndiyo klabu ya kipekee nchini Kenya kushinda Taji la bara Afrika, kwani klabu hii ilishinda Kombe la Afrika la mabingwa mwaka wa 1987. Klabu hii ilianzishwa mwaka wa 1968 wakati vilabu viwili vya kandanda,"Luo United" na "Luo Sports Club (pia ilikuwa inajulikana kama Luo Stars)" , viliungana. Mmoja wa mwanzilishi wake alikuwa mwanasiasa Tom Mboya. Uwanja wao wa kucheza mechi za nyumbani ni Nairobi City Stadium.
Gör Mahia imeshinda shindano moja tu tangu mwaka wa 1995. Aidha, imeepuka kuteremshwa kwa ligi ya divisheni ya pili mara tatu. Licha ya matatizo yake ya kifedha, klabu hii ilikuwa inacheza vyema katika ligi msimu wa 2005-2006 lakini hatimaye mabishano mapya yaliharibu kila kitu.
Gör Mahia kama klabu inamizizi ya hekaya, hadithi na simulizi za Kiluo. Gör Mahia alikuwa shujaa wa Kiluo ambaye alikuwa anajulikana kwa umiliki wake wa mamlaka ambayo yalimwezesha kufanya maajabu. Mahia ni neno la Kiluo ambalo linaelezea ajabu na siri na hivyo basi wakati Gör ilianzishwa ilitakiwa kumiliki sifa asili za Gor Mahia kutokana na jina lake. Hakika Gör iliweza kudhibiti jina hilo na hata kupitisha matumaini ambayo watu wengi walitarajia. Katika miaka yake ya mafanikio, hakuna timu iliyoweza kupambana za Gör na baadhi ya watu waliona klabu hii kuwa bora barani Afrika. Sambamba na uaminifu wa wafuasi wake, Gör bado ina uwezo wa kusimama kutoka kwenye majivu na kurejea utukufuni walioupoteza kama "Gör wenye nguvu".
Klabu hii ilirejesha sifa yake ya kupata mataji mwaka wa 2008 wakati ilishinda Kombe la KFF. Hata hivyo, klabu zingine zote za KPL ziligoma kushiriki katika kombe hilo.
1987
1980,1981,1985
1968, 1974, 1976, 1979, 1983, 1984, 1985, 1987, 1990, 1991, 1993, 1995, 2013
1976, 1981, 1983, 1986, 1987, 1988, 1992, 2008
2009
Kampuni ya Kittinger
Kampuni ya Kittinger
Kampuni ya Kittinger ni kampuni ya Marekani ya kuunda samani za kikoloni.
Kampuni ilianzishwa katika mwaka wa 1866 Buffalo, New York. Kutoka mwaka wa 1937 hadi 1990, ilikuwa kampuni kuu ya kuunda fanicha ya Shirika la Colonial Williamsburg Foundation na pia ,iliuza samani ya muundo wa Williamsburg kwa wageni kutoka nyumba ya Williamsburg Reproductions,nyumba iliitwa "Craft House".Hasa kumaanisha nyumba ya sanaa. Kama kampuni ya fanicha ya Biggs Furniture ya Richmond,Virginia,Kittinger ilihudumia wananchi walio katika daraja la katikati kiuchumi.Waliuunda samani wakitumia mbao ngumu ile iwe na ubora sawa kama samani ya awali ya ukoloni. Bidhaa zao ziliundwa katika mitindo ya Queen Anne, Chippendale na Hepplewhite.
Idadi kubwa ya samani za Kittinger inapatikana katika sehemu ya West Wing katika jumba la White House huko Washington,DC.Wafanyikazi wa kupamba ndani ya nyumba wa Colonial Williamsburg Foundation walipewa kazi na Rais Richard Nixon ya kupamba ofisi za Rais. Kampuni ya Kittinger ndiyo iliyofanya kazi hii kwa sababu hii ndiyo kampuni pekee iliyoundia Colonial Williamsburg Foundation samani zao zinazofanana na zile za karne ya kumi na nane.. Katika muundo mpya wa ofisi zile,kuliongezwa meza ya mkutano na viti vya chumba cha mawaziri. Rais Nixon alilipa kwa hundi ya kibinafsi kulipia meza ile iliyoundwa na kampuni ya Kittinger na wakapatia White House. Kampuni inaendelea katika kazi ya utengenezaji huko Buffalo, NY.
Anytime You Need a Friend
"Anytime You Need a Friend" ni wimbo ulioandikwa na kutayarishwa na mwanamuziki wa nchini Marekani Mariah Carey akishirikiana na Walter Afanasief , ambapo wimbo huu ulirekodiwa kama wimbo katika albamu ya studio ya tatu ya mwaka 1993.. ni aina ya wimbo ambao unaweza kufana na wimbo wa kidini, kwani mwimbaji anamwambia mwezi wake kuwa, wakati wowote atakapohitaji rafiki, yeye atakuwa kwa ajili yake. Wimbo huu ulitoka kama single ya nne na ya mwisho katika robo ya tatu ya mwaka 1994. Wimbo huu umefanikiwa kupata tuzo mbalimbali kama vile tuzo ya BMI na pia tuzo ya ASCAP kwa nyimbo zenye miondoko ya pop. Hii ikiwa ni mwaka 1995
CD single #1
CD single #2
U.S. CD maxi-single 1
U.S. CD maxi-single 2
European CD maxi-single
! Provider
! Sales
! Certification
Hoteli ya Queen Elizabeth
Hoteli ya Queen Elizabeth(jina lake rasmi la Uingereza ni Fairmont The Queen Elizabeth) ni hoteli kubwa iliyo jijini Monteal,Quebec. Ujenzi ulikamilika 1958 na ulikuwa umejengwa na Shirika la reli la Canadian National Railway lakini likauzwa hapo baadaye kwa kampuni ya Hoteli za Canadian Pacific,hivi sasa Hoteli za Fairmont. Hoteli hii ilikuwa na vyumba 1039 na magorofa 21 na kuifanya iwe hoteli kubwa kabisa karika Mkoa wa Quebec, Kanada na hoteli ya pili kubwa nchini Kanada ya Hoteli za Fairmont.Hoteli kubwa kabisa ya Fairmont nchini Kanada ni Royal York jijini Toronto,ambayo ina vyumba 1365.
Inapatikana katika anwani ya 900 René Lévesque Boulevard West, katikati mwa Montreal, na hivyo basi imeshikamana na Central Station.
Wageni wengi mashuhuri walikaa huko,wakiwa: ni pamoja na Malkia Elizabeth II (mara nne) na Duke wa Edinburgh, Malkia Mama, Prince Charles, Fidel Castro, ambaye alikuwa mkuu wa nchi ya kwanza kutembelea hoteli hiyo, Charles de Gaulle, na Princess Grace wa Monako, wakati wa Expo '67, Indira Gandhi, Jacques Chirac, Nelson Mandela, Dalai Lama, Mikhail Gorbachev, Jimmy Carter, Henry Kissinger, Perry Como, Joan Crawford, John Travolta, na Mikhail Baryshnikov.
Hoteli hii ilipata umaarufu dunia zima wakati John Lennon na Yoko Ono,walikowa wamekatazwa kuingia Marekani walipolala huko na wakarekodi wimbo wao wa "Give Peace a Chance" katika chumba cha 1742 cha hoteli hiyo,hapo kati ya 26 Mei na 2 Juni 1969.
Tamasha la Orodha ya Wachezaji waliochaguliwa na NHL liliandaliwa mara 10 katika hoteli hiyo katika miaka kati ya 1963 na 1979.
Katika mwaka wa 1970, serikali ya Quebec ilihamisha kituo cha operesheni zake ikawa ndani ya hoteli hii wakati wa shida za Oktoba wa mwaka huo.
Watu wachache hukumbuka utata uliozuka katika kulipa hoteli hiyo jina. Wapenzi wa Quebec walitaka iitwe Château Maisonneuve kwa makumbusho ya mwanzilishi wa Montreal,Paul Chomedey de Maisonneuve. Rais wa CN,Donald Gordon alisisitiza kuwa iitwe jina la malkia ,ambaye alikuwa amepanda na kuchukua kiti cha utawala kwa ghafla bila kutarajiwa.Alipokuwa anakuwa malkia,hoteli hiyo ilikuwa ikichorwa na wataalamu.
Jina la Kifaransa, "Le Reine Elizabeth", inaweza kusumbua mtu akili kwa sababu ya matumizi ya neno la kuashiria wanaume "le". Maelezo yake ni kuwa neno hilo halitumiki hapo kwa ajili ya nomino "Reine" bali ni kwa nomino "Hôtel".
Fairmont: The Queen Elizabeth Hotel (Tovuti rasmi)
Zuwakulu Kisigajiru
Zuwakulu kisigajiru au zuwakulu kichwa-chekundu ("Trachyphonus erythrocephalus") ni kisigajiru wa Kiafrika. Zuwakulu au visigajiru ni ndege wanaopatikana kote duniani. Visigajiru hupata jina lao kutoka kwa jinsi walivyoumbwa mdomoni ambapo kuna sehemu yenye nywele za kugwaruza.
Ndege huyu anatokea katika eneo la Afrika mashariki, kutoka nchi ya Sudan katika eneo la kaskazini hadi nchi ya Tanzania katika eneo la kusini.
Evangeline Lilly
Nicole Evangeline Lilly (amezaliwa Agost 3, 1979) ni mwigizaji wa kutoka Canada aliyepata umaarufu kutokana na kuigiza kwake kama Kate Austen kwenye kipindi cha "Lost".
Lilly alizaliwa mjini Fort Saskatchewan katika nchi ya Canada kutokana na familia ya Kikristo. Babake ni mwalimu, na mamake ni mtu wa mwanamitindo. Lilly ana dada wawili. Katika maisha yake ya utotoni, familia yao haikuwa na runinga.
Mwanzoni, Lilly alikuwa mwanamitindo. Alijiunga na "Ford Models" kama mwanamitindo, lakini akabadilisha mwenendo na kuwa mwigizaji wao.
Mshahara wake wa "Lost" ni $80,000 kila kipindi. Kwa ajili ya "Lost", alichaguliwa kama "Breakout Stars of 2004" na "Entertainment Weekly".Lilly amewekwa namba 13 kwenye orodha ya "FHM" "100 Sexiest Women in the World" mnamo 2006 na hapo awali alikuwa namba 2 kwenye orodha ya "Maxim's" "Hot 100" mnamo 2005.
Lilly alikuwa ameolewa na Murray Home, lakini wameachana. Tangu 2004, amekuwa na uhusiano wa kimapenzi na muigizaji-mwenza wa "Lost" aitwaye Dominic Monaghan.
Mnamo 20 Desemba 2006, nyumba yake mjini Hawaii ilichomeka alipokuwa akirekodi "Lost".. Chanzo cha moto huu ilisemekana kuwa ni hitilafu ya stima.
24 (msimu wa 6)
Msimu wa Sita (pia unajulikana kama Siku ya 6) ya mfululizo wa televisheni wa "24" ulioanza kurushwa hewani nchini Marekani mnamo siku ya Jumapili, 14 Januari 2007, Uingereza mnamo 21 Januari 2007 na nchini Australia mnamo 30 Januari 2007.
Hadithi ya msimu huu inaanza na kuisha saa 12:00 asubuhi. Ni seti ya miezi 20 baada ya matukio ya msimu wa tano.
Msimu wa Sita (2007) ni seti ya miezi 20 (Mei 2011) baada ya Msimu wa Tano. Wasanifu wa onyesho walieleza kwamba waliepuka matumizi ya tarehe ili kuacha mchezo "uende na wakati."
Baada ya matukio ya Msimu wa Tano na zaidi ya majuma 11 ya kabla ya Siku ya 6, nchi ya Marekani ililengwa pwani-hadi-pwani na mfululizo wa wanaojiotoa mhanga na mabomu. Mtu mmoja aitwaye Abu Fayed amekubali kuwapa Marekani mahali pa gaidi Hamri Al-Assad, gadi anayedhaniwa kuwa ndiye muhusika mkuu wa mashambulizi hayo, kwa kubadilishana na kachero wa zamani wa CTU Jack Bauer ambaye alikuwa na ugomvi naye binafsi. Kwa kufuatia hilo, Rais Wayne Palmer akafanya mpango wa kutolewa kwa Bauer, ambaye alikamatwa kiharamu na Makachero wa Serikala ya China mwishoni mwa Siku ya 5, kwa makubaliano ya fedha nyingi mno.
Hata hivyo, wakati anapata mateso kutoka kwa Fayed, Bauer akagundua kwamba Assad ndiye hasa anayetaka kuzuia mashambulizi, na Fayed ndiye muhusika mkuu. Kwa bahati nzuri, Jack akaweza kutoroka, na kwenda kumwokoa Assad asije akauawa na shambulio la anga lililokuwa likitolewa na serikali yake. Jack na CTU, na msaada wa Assad, wakaweza kugundua nia ya kweli ya Fayed: kulipua bomu la nyuklia katika nchi ya Marekani. Baada ya shambulio moja la nyuklia, Jack ana kazi ya kutafuta uhueni wa mabomu ya nyuklia yaliyosalia, hivyo kupanga mfululizo wa matukio ya siku.
"Hii ni orodha ya wahusika wakuu wa Msimu wa 6. Tazama kwa orodha iliyokamilika kabisa."
Nyota
Nyota Waalikwa Wageni
Wanajirudia
Yevgeniya Polyakova
Yevgeniya Yevgeniyevna Polyakova [9] (alizaliwa 29 Mei 1983 jijini Moscow,[[Urusi) ni mwanariadha wa Urusi aliyebobea katika mbio ya 100m.
Polyakova aliwakilishwa Urusi katika [[Olimpiki|Olimpiki ya 2008]] iliyokuwa [[Beijing]],[[Uchina]].Alishiriki katika mbio ya 100m. Katika awamu ya kwanza ya mbio za kuhitimu,alichukua nafasi ya kwanza mbele ya [[Jade Bailey]] wa [[Barbados]] na [[Sherone Simpson]] wa [[Jamaika]].Alikimbia mbio hiyo kwa muda wa sekunde 11.24 na kuhitimu kuingia awamu ya pili. Katika mbio hiyo aliboresha muda wake ukawa sekunde 11.13 akimaliza nyuma ya [[Shelly-Ann Fraser]] wa [[Jamaika]] na hivyo basi akahitimu kukimbia katika mbio za nusu fainali. Katika nusu fainali alikimbia kwa muda wa 11.38s,akachukua nafasi ya saba katika mbio hiyo na akashindwa kuhitimu  kuingia mbio za fainali. Pamoja na [[Aleksandra Fedoriva]], [[Yulia Gushchina]] na [[Yuliya Chermoshanskaya]] alishiriki katika mbio ya 4 x 100m. Katika mbio ya kwanza ya kuhitimu,walichukua nafasi ya pili nyuma ya [[Jamaika]] lakini mbele ya [[Ujerumani]] na [[Uchina]]. Muda wao wa sekunde 42.87 pia ulikuwa wa pili kwa kasi kwa jumla katika mataifa 16 yaliyoshiriki katika mbio hiyo. Kutokana na matokeo haya,walihitimu kukimbia katika fainali ambapo walikimbia kwa muda wa 42.31s,wakachukua nafasi ya kwanza na kushinda medali ya [[dhahabu]]. Timu ya Jamaika hawakumaliza kutokana na kosa katika kubadilishana. 
[[Jamii:Waliozaliwa 1983]]
[[Jamii:Watu walio hai]]
[[Jamii:Wanariadha wa Urusi]]
[[Jamii:Wanariadha wa Olimpiki ya 2008]]
[[Jamii:Wanaolimpiki wa Urusi]]
[[Jamii:Watu kutoka Moscow]]
Rashidi Yekini
Rashidi Yekini (23 Oktoba 1963 – 4 Mei 2012) alikuwa mchezaji wa mpira wa miguu aliyetumikia kama mshambuliaji timu ya taifa ya Nigeria.
Baada ya kuanza kucheza kandanda katika Ligi ya Nigeria, Yekini alihamia Côte d'Ivoire kucheza  katika timu ya Africa Sports National. Kutoka hapo,alihamia timu ya Vitória de Setúbal ya Ureno, alipofanikiwa sana na kupata miaka mizuri katika kandanda. Hatimaye, alikuwa mwanakandanda mwenye mabao nyingi sana katika ligi ya Ureno ya daraja la kwanza katika msimu wa 1993-1994. Utendaji wake katika mwaka huo ulimpa tuzo ya Mwanakandanda bora wa Afrika katika mwaka wa 1993, wa kwanza kabisa kutoka taifa lake.
Baada ya Shindano la Kombe la Dunia la 1994,Yekini aliajiriwa na klabu ya OLympiacos CFP lakini hakuelewana na wenzake katika timu.HIvyo basi, akakusanya virago vyake na kutoka timu hiyo. Tangu hapo, kazi yake ya uchezaji haikunawiri tena hata aliporudi Vitória de Setúbal. Alicheza katika timu za FC Zürich, Club Athlétique Bizertin na Al-Shabab (Saudi Arabia), kabla ya kurejea Africa Sports National. Katika mwaka wa 2003, Yekini, akiwa umri wa miaka 39, alirudi katika Ligi ya Mabingwa wa Nigeria akicheza katika klabu ya Julius Berger.
Katika mwaka wa 2005, akiwa umri wa miaka 41,Yekini alirudi kucheza kwa muda mfupi akiwa pamoja na mwenzake aliyekuwa katika timu ya taifa pamoja,Mobi Oparaku.Walicheza katika klabu ya Gateway FC.
Alifunga mabao 37 katika mechi 70 alizocheza akiwa timu ya taifa ya Nigeria.Hivi sasa ,bado yeye ndiye anayeshikilia rekodi ya mabao mengi katika timu ya taifa ya Nigeria. Alikuwa katika timu iliyohusika katika Shindano la Kombe la Dunia la 1994 na Shindano la Kombe la Dunia la 1998.Katika Shindano hilo la 1994, alifunga bao la kwanza la Nigeria kabisa katika Kombe la Dunia la FIFA katika ushindi wao wa 3-0 dhidi ya Bulgaria.
Aidha,Yekini alisaidia Nigeria kushinda Kombe la Mataifa ya Afrika la 1994. Alikuwa amecheza katika michezo ya Olimpiki ya 1988 jijini Seoul.Yekini alifunga mabao mengi katika Kombe la Mataifa ya Afrika kuliko mwanakandanda mwingine katika shindano hilo.
Oscar Madison
Oscar Madison ni mhusika katika kipindi cha "The Odd Couple" kilichoanza kama maigizo ya Broadway, kisha ikawa filamu kisha kipindi cha televisheni.
Katika kipindi cha "Odd Couple", Oscar Madison(ikiigizwa na Walter Matthau katika maigizo na ,pia,filamu na Jack Klugman katika vipindi vya televisheni) ni mtu wa kufanya mambo mengi, na ni mwandishi wa habari katika gazeti la "New York Herald". Yeye huwa goigoi sana lakini ana uhusiano wa nguvu na wa kiajabu na rafiki yake Felix Ungar. Hulka zao tofauti zikiunganishwa na wao kuishi pamoja zilileta vichekesho vingi sana. Katika filamu na vipindi vya televisheni, Oscar alikuwa na uzoefu wa kuvaa kofia ya timu ya New York Mets. Walikuwa tofauti sana,Oscar na Felix, Oscar alikuwa ndiye aliyependa kuzungumza na watu na wanawake ilhali Felix hakuwa na uzoefu katika uhusiano na wanawake.
Kati ya mwaka wa 1982-1983,stesheni ya ABC iliwasilisha kipindi cha ,"The New Odd Couple",kikiwa toleo jipya la "The Odd Couple".Katika "The New Odd Couple",wahusika ni Waamerika wa asili ya Kiafrika wanaoigiza kama Oscar na Felix. Oscar ,katika toleo hili jipya , iliigizwa na Desmond Wilson. Katika toleo hili, Oscar alivaa kofia ya timu ya New York Yankees .
Katika mwaka wa 1985, wanawake wawili waliigiza wahusika wakuu katika maigizo ya "The Odd Couple" ya Broadway. Rafiki wa Oscar ,mwanamke,alikuwa Olive Madison, iliigizwa na Rita Moreno.
Mwaka wa 1993, Klugman aliigiza jukumu la Oscar katika filamu ya "The Od Couple:Together Again" akiwa na mwigizaji mwenzake Tony Randall. Klugman aliugua kansa ya koo na akapata shida ya kuzungumza, hii ilihusishwa katika filamu.
Katika toleo la Broadway la maigizo ya "The Odd Couple",Nathan Lane aliigiza jukumu la Oscar.
Michelle Rodriguez
Mayte Michelle Rodriguez alizaliwa 12 Julai 1978 anayejulikana kuigiza filamu kama "Girlfight", "The Fast and The Furious", "Blue Crush", "Resident Evil", "S.W.A.T.", na "Avatar". Vilevile, ameigiza kama Ana Luzia Cortez kwenye kipindi cha "Lost".
Rodriguez alizaliwa mjini Bexar County, Texas. Yeye ni mtoto wa Carmen Milady na Rafael Rodriguez - aliyefanya kazi kwa jeshi la Marekani.
Rodriguez alihamia nchini Dominican Republic alipokuwa na miaka minane pamoja na mamake na akaishi Puerto Rico mpaka alipofika miaka kumi na moja, na baadaye kuhamia mjini New Jersey. Rodriguez alijiunga na chuo kikuu na kusomea biashara lakini akaiacha na kujiunga na shule ya uigizaji, akiwa na azma ya kuwa mwandishi wa filamu.
Mnamo Machi 2002, Rodriguez alifungwa kwa ajili wa kumpiga rafiki yake. Madai haya yalitolewa pindi aliyempiga alipokataa kwenda kutoa ushahidi mahakamani.
Mnamo Juni 2004, Rodriguez alishtakiwa kwa kuendesha gari ilhali alikuwa amelewa. Alipelekwa rumande kwa masaa 48.
Mnamo 2005, alipokuwa anarekodi "Lost" mjini Hawaii, alishikwa mara kadhaa na polisi kwa ajili ya kuvunja sheria barabarani na akatozwa faini ya $357.
Mnamo 2000, alipendana na Muislamu lakini akaachana naye akisema kuwa dini hiyo ina sheria nyingi. Mnamo 2003, Rodriguez ameonekana akiwa na muigizaji Olivier Martinez nchini Ufaransa.
Viatu vya Faith
Viatu vya Faith ni kampuni ya Uingereza ya kuunda viatu ambayo ilianzishwa katika mwaka wa 1964 na mhasibu wa London aliyeitwa Samuel Faith na mke wake,Terri. Baada ya Samuel kustaafu, mwanawe Jonathan alichukua usimamizi wa biashara hiyo,ya familia.
Katika miaka ya 1980, kampuni ilianzisha aina mpya ya viatu iliyofanikiwa sana ilitoitwa ""faith solo"", ikichukua mitindo mipya iliyoundwa katika maonyesho ya washonaji na kuunda viatu vya kuvaliwa na raia wa kawaida.
Aina hiyo ya viatu ilisherehekea mwaka wake wa 40 ,katika mwaka wa 2004, na ina matawi 70 yanayojisimamia yenyewe.Vilevile,kampuni hii ina maduka ndani ya Allders, Debenhams ,Sunwin House na Beatties. Hapo Desemba 2004, kampuni ya Viatu vya Faith ilinunuliwa na kundi la kibinafsi la Bridgepoint Capital.
Hivi sasa kuna duka moja tu la Faith ndani ya Topshop (katika Oxford Circus). Topshop iliagiza Faith kuondoka katika maduka yake katika majira ya joto ya 2003, ilipoona kuwa watapata faida zaidi wakijiundia viatu vyao vyenyewe na kuviuza. Hata hivyo,hii ilisababisha upanuzi wa matawi ya Faith na ,hivyo basi, kuiongezea faida.
Baada ya kuuzwa kwa Faith, Jacqueline O'Neill alichukua nafasi ya mkurugenzi kuu kabla ya kustaafu katika mwaka wa 2007. Paul O'Neill,mume wake, alikuwa kwenye bodi ya wakurugenzi na alishughulika na mali; akaongoza Faith kushinda tuzo nyingi za Retail Award. Aliondoka katika mwaka wa 2008 ili kuzingatia malengo yake mengine.
Kampuni ya Rockport
Kampuni ya Rockport ni kampuni ya kutengeneza viatu iliyo na makao yake katika eneo la Massachusetts. Ilianzishwa huko Marlborough, Massachusetts katika mwaka wa 1971 na Saul na Bruce Katz, kampuni hii inaendelea kutengeneza viatu na huendesha maduka nchini Marekani na nchi 66 duniani kote. Kampuni hii ilinunuliwa na kampuni ya Reebok katika mwaka wa 1984. Hivi sasa,kampuni zote mbili zinamilikiwa na kampuni kubwa ya Ujerumani ya Adidas. Kampuni ya Rockport ,hivi sasa, ina makao yake mjini Canton, Massachusetts, katika makao makuu ya Reebok.
Rockport ilianzishwa katika mwaka wa 1971 na muungano wa baba na mwana (Saul na Bruce Katz) katika eneo la Marlborough, Massachusetts. Saul na Bruce waliamua kwamba kuwa kile kilichokosekana katika sekta ya viwanda vya viatu ni viatu vilivyohusisha kuwa na uzito mdogo,faraja na mitindo mzuri. Hizi ndizo sifa ambazo zingehusishwa na viatu vya Rockport katika mwongo uliofuata.
Katika mwaka wa 1984, kampuni hii ilinunuliwa na kampuni ya viatu ya Reebok. Huu ndio uliokuwa hatua dhahiri ya Reebok kuingia katika utengenezaji wa viatu visivyokuwa vya michezo. Rockport ilifaidika kwa hela zilizotokana na ununuzi huo na pia kutoka teknolojia ya kampuni ya Reebok iliyotumika katika kutengeneza viatu vya ofisi na vya matembezi. Hii ingesababisha matumizi, ya baadaye, ya soli za ndani za faraja za DMX katika viatu vingi vya Rockport.
Rockport hutengeneza viatu mbalimbali kama viatu vya oxford,viatu vya mchezo wa golfu, viatu vya "boat shoes", viatu vya matembezi na aina vingine mbalimbali. Hivi vinapatikana katika mitindo ya wanaume, wanawake na ,mara nyingine, ya watoto. Viatu maarufu kabisa kati ya hivi vyote ni vile vya ProWalker, viatu vilivyokuwa na soli ngumu sana.Aina hii ilikuwa mojawapo ya viatu vya kwanza vya Rockport.
Rockport hutangaza kuwa wao ndio viongozi kiteknolojia katika utengenezaji wa viatu. Bidhaa zao za kiteknolojia ni "DMX, WalkDry, XCS" na soli ya "Vibram".
Teknolojia ya DMX inahusisha kutia hewa ndani ya soli ya nje ya kiatu au ndani ya soli ya ndani. Hii inazuia madhara madogo kwa mguu unapochukua hatua.
Viatu vilivyotumia teknolojia ya WalkDry huwa na ngozi isiyopitisha maji na huruhusu kupita kwa hewa; ni kama teknolojia ya Gore Tex.
Soli ya Vibram zimebainika katika masoko yote ya viatu kuwa soli zilizodumu kabisa. Lengo lake huwa kuwa dhabiti lakini bado kuwa na faraja.
XCS inamaanisha "Extreme Conditions System" katika lugha ya Kiingereza. Hii ni kumaanisha mfumo unaoweza kustahimili hali ngumu.Teknolojia ya XCS hutumika katika viatu vyote vya nje vya Rockport, na hupambana na shida za kukwaruzwa na kuingiwa na maji.
Kampuni ya Red Wing
Viatu vya Red Wing
Viatu vya Red Wing ni kampuni ya viatu iliyokuwa na makao yake mjini Red Wing,Minnesota katika nchi ya Marekani.Ilianzishwa katika mwaka wa 1905 na Charles H Beckman.
Baada ya miaka kumi tu ya kuanzishwa kwake,kampuni ya Red Wing ilikuwa inazalisha zaidi ya jozi 200,000 za viatu kila mwaka na ikawa kampuni ya kimsingi ya kutengeneza viatu vya wanajeshi wa Marekani katika Vita Kuu ya Kwanza ya Dunia. Kampuni ya Red Wing iliendelea katika mienendo yake ya kutengeneza viatu vya vita ilipotengenezea jeshi la Marekani viatu vya Vita Kuu ya Pili ya Dunia.
Ingawa Red Wing inajulikana sana kwa viatu vyao vya ngozi vya kutumika katika kazi ngumu, kampuni hii imepanua viatu vinavyotengenezwa na kuwa na viatu vya mitindo ya spoti na vile vya kazi maalum. Viatu hivi ni kama viatu visivyoteleza (kutumika katika sekta ya huduma) na viatu vya kulinda vidole vya miguu(vinavyotumika katika sekta ya kuchimbua madini). Kampuni inazalisha ,pia, viatu vya aina ya oxford,ya chukka, viatu vya kupanda milima na vya mitindo ya wakata miti(hasa viatu vya inchi 6 na inchi 8).
Ili kufuata viwango vya utengeneaji vya ASTM F 2413-05 na vya MI/75 C/75, Kampuni ya Red Wing huunda viatu vyao vingi vikiwa na chuma na vingine alumini na pia soli zisizodungika ili kuhitimu kiwango cha ASTM F 2413-05. Red Wing,pia, huunda viatu vyenye uwezo wa kupoteza nguvu za umeme hasa ili kupunguza kiasi cha umeme kinachopita kwa mwili wa mtu iwapo mtu huyo atagusa nyaya kavu za stima.Hii pia inasaidia kwa kumpa mtu ulinzi kutoka kukanyaga au kugusa kiajali vitu vilivyokuwa na stima.
Licha ya kutengeneza viatu chini ya jina lao la Red Wing,kampuni hii inaunda viatu chini ya majina mengine kama Carhartt,Irish Setter,Vasque na Worx. Katika mwaka wa 2008,Kampuni ya Red Wing ilianza kuunda viatu chini ya jina la Red Wing Heritage Lifestyle.Miundo yake mipya ikiwa ikitumia mitindo ile ya kitambo ya viatu vya karne zilizopita.
Kampuni ya Viatu ya Goodwill
Kampuni ya Viatu ya Goodwill ,pia, hujulikana kama Viatu vya Arthur A. Williams (likiitwa jina hili kwa makumbusho ya mwanzilishi wake).Kampuni hii huunda viatu vya ngozi na vya kutiwa chuma ndani vya aina ya "Safety First" (yaani vya kujichunga kutokana na kujiumiza).Kampuni hii ilikuwa miongoni mwa kampuni za kwanza kuunda viatu vya aina hii. Haswa, ilikuwa mojawapo wa kampuni kubwa kabisa zilizounda buti za viwanda katika miaka ya 1930. Kampuni hii ilitumbukia katika dimbwi la madeni hapo katikati mwa karne ya ishirini.
Kiwanda cha Kampuni ya Viatu ya Goodwill(kilichojengwa katika mwaka wa 1909), kinapatikana katika barabara ya 26-28 Water Street Holliston,Massachusetts.
"Huu ni mfano wa kihistoria wa kiwanda kikubwa cha maonyesho kilichojengwa katika kilele cha ujenzi katika sekta ya viwanda vya maonyesho. Kiwanda hiki kilijengwa kwa faida ya utengenezaji wa viatu vizito vya wakulima na wanamichezo. Majengo yao mawili ya mbao yanapatikana katika pande mbili zote za barabara ya Water Street na yalikuwa yameunganishwa kwa daraja katika gorofa la pili na lilipita juu ya barabara hiyo. Vilevile,kulikuwa na njia ya kupitia iliyokuwa chini ya ardhi ya barabara ya Water Street. Jengo lililokuwa katika upande wa mashariki wa barabara hii lilikuwa la magorofa manne , upana wa futi 190 na mnara ambao ulikuwa na paa ya sleti.Jengo lililokuwa katika upande wa magharibi lilikuwa la magorofa matatu na upana wa futi 10. Majengo yote yanaonyesha mabango yao ya hapo awali yaliyokuwa na alama za 6/6."
Hii ni ripoti ya Idara ya Ndani ambayo ni muhtasari ikieleza vizuri kuhusu majengo hayo. Mwandishi wa makala haya ni Monica E. Hawley,mwanahistoria.
Kampuni ya Viatu ya Hanover
Kampuni ya Viatu ya Hanover imo katika Hanover, Pennsylvania ilikuwa mojawapo ya kampuni kubwa za kuunda viatu na zenye mafanikio katika kata la York.
Kuhusu jengo la kampuni hii:
Bw. Harper Donelson Sheppard alizaliwa katika kata la Pitt ,eneo la Carolina Kaskazini mnamo tarehe 9 Oktoba 1868, akiwa mwana wa 13 katika familia ya watoto 15. Bw. Sheppard aliingia ushirikiano wa kibiashara na Bw. C.N. Myers na wakaanzisha kampuni ya Hanover mnamo 26 Desemba 1989 wakiwa na maono sawa.Maono yao yalikuwa kuuza viatu bora kabisa kwa bei moja , $ 2.50 kwa kila jozi, na kutokuwa na muuzaji wa rejareja kwa kuuzia umma wenyewe. Walifungua duka lao la kwanza huko York mnamo Juni 1900. Katika miaka mitano ya Kampuni ya Viatu ya Hanover,ilikuwa imeweza kufungua maduka 61 kutoka Indianapolis hadi Jiji la New York.
Watu hao wawili (Myers na Sheppard) walichukua jukumu la kuendesha mipango ya kuendeleza jamii kama ujenzi wa hospitali ya Hanover General Hospital, uchapishaji wa gazeti la "Evening Sun",kuchimbua mabwawa mawili,kuwasilisha huduma za maji kwa umma, kuunda uwanja wa michezo wa mtaa na kuanzisha Hanover Shoe Farms.
Katika mwaka wa 1966, Kampuni ya Viatu ya Hanover ilifungua kiwanda cha utengenezaji huko Franklin,WV.Walichukua mikataba ya kuunda viatu kutoka kampuni za Bostonian na JC Penney na kuunda viatu hivyo chini ya jina la Hanover. Katika mwaka wa 1978, C & J Clark ilinunua Kampuni ya Viatu ya Hanover na ikahamisha makao yao makuu ya Amerika Kaskazini kutoka Hanover,PA.Operesheni za kampuni hii zilihamishwa hadi Virginia Magharibi katika mwaka wa 1996 kwa sababu ya kodi za nafuu katika eneo hilo. Jengo la hapo awali la Hanover Shoe lilikuwa katika barabara ya Carlisle Street huko Hanover,PA.Baada ya kukaa tupu bila kutumika tangu miaka ya 1970,lilibadilishwa kuwa jumba la makazi katika mwaka wa 2001. Jengo lao la kuzalisha kawi lilibadilishwa kuwa jumba la kumbukumbu la Idara ya Moto ya Hanover.
Kampuni ya G.R. Kinney
Kampuni ya GR Kinney ilikuwa kampuni ya uzalishaji na uuzaji wa viatu kutoka mwaka wa 1984 hadi mwezi wa 16 Septemba,1998. Alama yake ya KNN katika orodha ya kampuni katika Soko la Hisa la New York ilianza kutumika Machi 1923.
Wazo la kutengeneza viatu lilianzishwa na George Romanta Kinney ambaye baba yake aliendesha duka la kuuza vitu vyovyote kwa jumla katika eneo la Candor, New York. Baba yake akapatwa na mzigo mkubwa wa madeni na George aliapa kulipa madeni hayo yote katika siku zake za baadaye. Katika mwaka wa 1894, akiwa umri wa miaka 28, kiwango cha pesa alizokuwa akiweka kando kilitosha kununua duka la Lester huko Waverly,New York. Mafanikio ya Kinney yaliletwa na kuuza viatu kwa bei nafuu kwa raia wafanyikazi wa Marekani.
Biashara hii ulikua na ukawa mnyororo wa maduka 362 katika mwisho wa mwaka wa 1929, huku maduka 44 yakifunguliwa katika mwaka wa mwisho katika mwongo huo. Foot Locker lilianza kama mgawanyiko mdogo wa Shirika la Kinney Shoe katika mwaka wa 1974.
Huu ulikuwa mnyororo mkubwa kabisa wa maduka ya rejareja chini ya usimamizi wa kifamilia nchini Marekani .Tangu mwanzo wa mwaka wa 1936,ulikuwa na maduka 335 katika taifa zima. Ingawa kampuni hii ilipata mauzo mengi hapo mwisho wa mwaka wa 1936 kuliko ilivyouza katika mwaka wa 1929, madola ya mwaka huo(wa 1936) yalikuwa 20%-30% chini ya yaliyopatikana katika mwaka wa 1929.
Tarehe 31 Agosti 1963 ,Kampuni ya GR Kinney iliuzwa kwa F.W. Woolworth. Kabla ya hii, ilikuwa imekuwa shirika dogo la Kampuni ya Viatu ya Brown ndipo Brown ikaliuza kwa bei ya $ milioni 45. Kampuni hii iliitwa Shirika la Viatu la Kinney na likaendelea kuwa shirika dogo katika kampuni ya Woolworth. Bodi yake ya wakurugenzi kumi na mmoja na jopo la maafisa wa kampuni liliendelea kufanya kazi katika Shirika la Kinney.
Kampuni iliendelea kuendeshwa katika miaka ya 1960 na 1970 pamoja na migawanyiko yake iliyoitwa Stylco (1967), Susie Casuals (1968), na Foot Locker (1974). Tarehe 16 Septemba 1998, Kundi la Venator lilitangaza kuwa maduka 467 ya viatu na maduka 103 ya Footquarters yangefungwa. Sehemu ya Foot Locker,iliyoanzishwa katika mwaka wa 1974, inaendelea hadi sasa huku Venator ikibadilisha jina lake kuwa Foot Locker katika mwaka wa 2001.
Kampuni ya Bacup
Kampuni ya Viatu ya Bacup ni kampuni ya kutengeneza viatu iliyo na makao yake katika kijiji cha Stacksteads,karibu na Bacup, Lancashire,Uingereza. Kampuni hii ilianzishwa katika mwaka wa 1928 na Ernst Goodwin. Kampuni ya Bacup ni mojawapo ya kampuni bora, zinazojulikana kwa kuunda viatu, zilizofunga viwanda vyake katika mwisho wa miaka ya 1990 na kuanza kuagiza viatu kutoka Mashariki ya Mbali. Wanaowasilisha viatu hivyo wana makao yao nchini Uchina(nchi ambayo kampuni hii imeanzisha makao yake mpya),Vietnam na Uhispania.
Tangu mwaka wa 1928, kampuni hii imenawiri na ikawa wasambazaji wengi, wa viatu vyao, katika nchi ya Uingereza.Makao yao makuu yalipatikana Stacksteads.
Sekta kuu za kampuni hii ni viatu vya Wanaume, Wanawake, Watoto na vya kutumika katika mazoezi ya michezo. Wameajiri wauzaji wa rejareja wanaojulikana sana kwa mfano Tesco,ASDA ,Woolworths na Littlewoods wakiwa wateja wao wakuu.
Katika mwaka wa 2002,kampuni hii ilifungua sehemu mpya iliyoitwa Alpha Logistics & Warehousing ya kuhusisha matumizi kamili ya maghala yao yote na matumizi bora ya wafanyikazi wenye vipaji.
Pamoja na upanuzi wa makao makuu ya kampuni hii,Bacup wameanzisha aina mpya ya viatu vya wasichana.Aina hii inaitwa "Redfoot After Party Shoe" na ni bidhaa za kampuni hii zilizosajiliwa katika sheria.